
A V I Z

asupra propunerii legislative “Legea Fondului Naţional pentru Tineri”


În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă privind “Legea Fondului Naţional pentru Tineri”, trimisă cu adresa P.l.x – 453 din 10 mai 2006, înregistrată sub nr. 31/679 din 11 mai 2006.

Camera Deputaţilor este Cameră decizională.


Guvernul, prin adresa nr.841 din 14.03.2006, nu susţine adoptarea propunerii legislative în forma prezentată, întrucât aceasta nu specifică sursele de constituire a Fondului Naţional pentru Tineri. Totodată, se consideră înfiinţarea Fondului Naţional pentru Tineri ca o măsură paralelă care, în multe puncte, se va suprapune cadrului legal deja existent.

Senatul a respins propunerea legislativă în şedinţa din 8 mai 2006.

Potrivit prevederilor art. 61 din Regulamentul Camerei Deputaţilor, comisia a dezbătut propunerea legislativă menţionată mai sus în şedinţa din 24 mai 2006.

Membrii comisiei au examinat propunerea legislativă, expunerea de motive, punctul de vedere al Guvernului, şi avizul favorabil al Consiliului Legislativ  nr. 812 din 04.07.2005.

În urma dezbaterilor, cu unanimitate de voturi, s-a hotărât avizarea negativă a propunerii legislative, întrucât aceasta nu indică sursele de finanţare a cheltuielilor pe care aplicarea legii le-ar presupune.


În raport de obiectul şi conţinutul său, propunerea legislativă face parte din categoria legilor ordinare.

